**Counter-Strike** on pääosin Valve Corporationin kehittämä ja julkaisema taktinen ensimmäisen persoonan ammuntapelisarja, jonka ensimmäinen osa *Counter-Strike* julkaistiin vuonna 2000. Pelisarja alkoi alun perin Minh "Gooseman" Lin ja Jesse "Cliffe" Cliffen luomana *Half-Life*-pelin modina. *Half-Lifen* kehittäjä Valve osti suosiota saaneen modin oikeudet ja loi siitä itsenäisen pelin. Pelisarja on erittäin suosittu ympäri maailmaa, ja sen pelejä on myyty yli 25 miljoonaa kappaletta*milloin?*.

Pelaaminen
----------

Terroristeja pommialue A:lla kartassa Mirage. Peli on *Counter-Strike 2* (2023).
Pelisarjan pelit ovat ensimmäisesta persoonasta kuvattuja taktisia ammuntapelejä. Tehtävän tyyppi riippuu pelattavasta kartasta. Peliä pelataan tietyn mittaisissa erissä, jossa ajassa toisen osapuolen on onnistuttava tehtävässään. Tavoitteita ei ole kuitenkaan pakko suorittaa. Voittaa voi myös tappamalla koko vihollistiimin ennen aikarajan umpeutumista, sillä perinteisissä pelimuodoissa ei synnytä uudelleen taistelukentälle. Lisäksi voittaminen on mahdollista estämällä vihollistiimiä suorittamasta annettua tehtävää.

Rahaa saa vihollisten eliminoimisesta sekä tavoitteiden suorittamisesta. Rahaa voi menettää vahingoittamalla tiimitoveria tai panttivankia. Ansaituilla rahoilla voi ostaa parempia aseita ja varusteita erän alussa. Ostettavissa on erilaisia tuliaseita pistooleista konekivääreihin. Saatavilla on myös taktisia apuvälineitä kuten suojavarustusta ja erilaisia kranaatteja. Muita mainittavia varusteita ovat yönäkölasit ja pomminpurkupakkaus, joka lyhentää pommin purkuun kuluvaa aikaa huomattavasti. *Global Offensivessa* esiteltiin pelastuspakkaus joka lyhentää panttivangin pelastusaikaa. 

Vaikka tiimit vaikuttavat erilaisilta, tehtävänannon lisäksi ainoa tiimien välinen ero on asevalikoima. Molemmilla tiimeillä on aseita, jotka vain toinen tiimi voi ostaa. Erikoisjoukot suosivat pääasiassa kevyitä ja taktisia, poliisivoimien käyttämiä aseita kuten yhdysvaltalaista M4A1-karbiinia. Terroristit käyttävät taas erityisesti kapinaryhmien, terroristi- ja rikollisorganisaatioiden käyttämiä halpoja ja varmatoimisia aseita, kuten venäläisvalmisteista AK-47-rynnäkkökivääriä.

Lisäksi *Global Offensivessa* on muista peleistä poiketen pelinhakija (engl. *matchmaking*) joka hallitsee pelien luomista ja palvelimia. Tätä pelinhallintaa ylläpitää Steam-palvelu. Pelin voi hakea pelimuodon ja karttojen mukaan sekä peliaulan luominen on mahdollista. Valve ylläpitää virallisilla palvelimilla Valven huijauksenestoa, joka automaattisesti kieltää ja potkii ulos pelaajia jotka käyttävät kiellettyjä ohjelmia saadakseen epärehellisen hyödyn. Saattaakseen samantasoiset pelaajat samoihin peleihin, pelissä on tilastointi joka käyttää raskaasti muokattua Elo-lukua.

### Perinteiset pelimuodot

Pommitehtävässä terroristit pyrkivät virittämään C-4-pommin jollekin kahdelle ennalta määrätystä kohteesta. Mikäli pommi on viritetty, erikoisjoukkojen tulee purkaa se ennen räjähtämistä. Mikäli terroristit eivät ehdi virittää pommia ennen aikarajaa, erikoisjoukot voittavat.

Panttivankitilanteessa terroristien tavoite on pitää panttivangit itsellään ja estää heidän pelastamisensa. Erikoisjoukot taas yrittävät pelastaa panttivangit kuljettamalla heidät erikoisjoukkojen aloitusalueelle. Mikäli erikoisjoukot eivät määrätyssä ajassa ehdi pelastaa panttivankeja, terroristit voittavat.

Salamurhatehtävässä terroristit yrittävät eliminoida VIP-henkilön joka on tärkeä todistaja. Erikoisjoukkojen tulee saattaa VIP-henkilö pelastusalueelle ennen aikarajaa tai terroristit voittavat. Lisäksi erikoisjoukot voivat voittaa erän myös eliminoimalla kaikki terroristit. Salamurha nähtiin vain *Counter-Strikessa* ja *Counter-Strike: Condition Zerossa*, muista peleistä se jätettiin pois, tosin sitä voi pelata muissa peleissä yhteisön luomalla palvelimen liitännäisellä.

### Uudet pelimuodot

Seuraavat pelimuodot virallistettiin *Counter-Strike: Global Offensiveen* vuonna 2012. Sitä ennen kyseiset pelimuodot lukuun ottamatta Räjäytystyötä olivat saatavilla yhteisön luomina palvelimien liitännäisinä.

Kilpavarustelussa, joka tunnettiin aiemmin nimellä Gun Game, ainoa tavoite on tappaa toisia käyttäen eri aseita. Onnistuneesta taposta saa uuden aseen ja ensimmäinen veitsellä tapon saanut pelaaja voittaa kierroksen. Pelaajat uudelleensyntyvät välittömästi kuoltuaan.

Räjäytystyössä terroristit pyrkivät virittämään C-4-pommin yhdelle, ennalta määrätylle alueelle erikoisjoukkojen pyrkiessä estämään tämä. Jos terroristit eivät ehdi virittää pommia, erikoisjoukot voittavat. Vastaavasti erikoisjoukkojen tulee purkaa pommi jos se on viritetty. Pelimuoto poistaa myös aseiden ja tarvikkeiden ostamisen erien alussa, sen sijaan palkiten pelaajan uudella aseella tämän saatua ainakin yhden tapon. Toisesta taposta yhden kierroksen aikana pelaaja saa satunnaisen kranaatin käytettäväksi ensi kierroksella uuden aseen kanssa.

Deathmatch on pelimuoto, joka tarjoaa kymmenen minuutin pelejä. Voittaakseen pelaajan tulee ansaita isoin pistemäärä. Pisteitä pelaaja saa tappamalla muita pelaajia erilaisilla aseilla. Pistemäärä taposta riippuu aseesta. Kuten Kilpavarustelussakin, pelaaja syntyy välittömästi kuoltuaan.

Kehityshistoria
---------------

*Counter-Strike* julkaistiin vuonna 1999 ilmaiseksi modiksi *Half-Lifelle*. Kyseinen peli oli suosittu modipiireissä helpon muokattavuudensa ansiosta. 9. kesäkuuta 1999 *CS* julkaistiin avoimeen beetatestiin. Pelaajayhteisö auttoi modin kehittäjiä ja fanit pystyivät muuan muassa julkaista omia karttojaan modin verkkosivuilla toisille pelaajille ladattaviksi. 12. huhtikuuta 2000 Valve ilmoitti että he ja *Counter-Striken* tekijät ovat liittyneet yhteen luodakseen *Counter-Strikestä* itsenäisen julkaisun. Peli julkaistiin yhdessä *Team Fortress Classicin*, *Half-Life: Opposing Forcen* moninpelin, *Half-Life: Absolute Redemptionin* ja *Firearmsin* kanssa.

Rogue Entertainment aloitti *Condition Zeron* kehityksen vuonna 2000. Pelin tuottaja Jim Molinet siirtyi 2001 Sonylle, jolloin Roguen osalta pelin kehitys jäi kesken. Valve antoi pelin kehittämisen Gearbox Softwarelle, joka oli aiemmin kehittänyt *Half-Lifen* lisäosat *Opposing Force* ja *Blue Shift*. Tällöin Valve pystyisi keskittymään *Team Fortress 2:een* ja sen uuden Source-pelimoottorin kehittämiseen. Gearbox uudisti *Counter-Striken* luomalla korkealaatuset hahmomallit ja tekstuurit, realistiset sääefektit ja uusia aseita kuten M72 LAW -raketinheittimen ja Molotovin cocktailin. Pelin kehitys viivästyi useita kertoja, ja lopulta se myöhästyi suunnitellusta vuoden 2002 julkaisupäivästä jonka jälkeen se aiottiin julkaista 2003. Pelin kehitys annettiin Ritual Entertainmentille, joka keskittyi moninpeliä enemmän yksinpelin kehittämiseen. Tekoäly lainattiin *Half-Lifesta*.

Heinäkuussa 2004 Valve ilmoitti julkaisevansa *Counter-Strike: Sourcesta* beeta-version, jota pääsevät kokeilemaan Valven CyberCafe-palvelun asiakkaat ja *Counter-Strike: Condition Zeron* lailliset omistajat. *Half-Life 2* julkaistiin Steam-palvelussa 7. lokakuuta vuonna 2004 ostettavaksi, mutta ei pelattavaksi. Tässä yhteydessä ostajille annettiin saman tien virallinen *Counter-Strike: Source* -versio pelattavaksi.

*CS:GO* alkoi alun perin Hidden Path Entertainmentin työstä siirtää *Counter Strike: Source* Xbox Live Arcadeen. Kehityksen aikana Valve näki pelissä potentiaalin laajentaa *Counter-Strike*-sarjaa, ja *Global Offensiven* kehitys alkoi vuonna 2010. Pelin kehitys julkistettiin 12. elokuuta 2011. Julkaisun jälkeen Valve on säännöllisesti päivittänyt peliä ja sen sisältöä, kuten aseita ja karttoja. Valve esitteli pelille 13. elokuuta 2013 *Team Fortress 2* ja *Dota 2* -tyylisen kosmetiikkapäivityksen nimeltä *Arms Deal Update*. Näin ollen aseita voi värjätä erilaisilla "aseviimeistelyillä" (engl. *weapon finishes*). Lisäksi pelaajat voivat nyt vaihtaa aseiden paikkaa varusteluettelossa ja tavaraluettelossa.

Kilpapelaaminen
---------------

Kuva vuoden 2014 ESL Onen Kölnin ottelusta.
*Pääartikkeli: Luettelo Counter-Strike-turnauksista*
*Counter-Strike*-sarjan pelit ovat erittäin tunnettuja ja suosittuja kilpapelejä. *Counter-Strike* on 4. suurin kilpapeli palkintorahojen määrässä vuoden 2016 alkupuolella.  *Counter-Strike: Global Offensive* oli kolmanneksi suosituin kilpapeli vuoden 2014 marraskuussa. *Counter-Strike: Condition Zerolle* ei kasvanut kilpailullista kulttuuria huonon menestyksensä vuoksi. *Counter-Strike: Sourcesta* kilpailullinen yhteisö ei riemastunut. Pelaajat valittelivat muun muassa sitä että peli oli liian identtinen edellisten pelien kanssa. Muuta kritiikkiä tuli myös aseiden tuntumasta ja rekyylistä.

Videopelit
----------

### Pääsarja

| Julkaisuvuosi | Nimi |
| --- | --- |
|
| 2000 | *Counter-Strike* |
| 2004 | *Counter-Strike: Condition Zero* |
| 2004 | *Counter-Strike: Source* |
| 2012 | *Counter-Strike: Global Offensive* |
| 2023 | *Counter-Strike 2* |
|

### Spin-off-pelit

Namco sekä Nexon Corporation ovat julkaisseet neljä spin-off-peliä pääasiassa Aasian markkinoille.

| Julkaisuvuosi | Nimi |
| --- | --- |
| 2004 | *Counter-Strike Neo* |
| 2008 | *Counter-Strike Online* |
| 2014 | *Counter-Strike Nexon: Zombies* |
| 2015 | *Counter-Strike Online 2* |
|

Vastaanotto
-----------

*Counter-Strike* julkaistiin vuonna 2000. Se sai pisteiden yhteisarvoa keräävältä GameRankings-sivustolta 89 pistettä sadasta, perustuen 22 arvosteluun. Metacritic-sivusto antoi pelille pistemäärän 88 sadasta, perustuen 11 arvosteluun.

*Conditon Zero* sai pääosin kielteisen vastaanoton. Syynä oli muun muassa pelin vanhentunut grafiikka ja teknologia sekä pelin jatkuva myöhästyminen. Peli sai Metacriticissä pistemääräksi 65.  GameRankings pysyi samalla linjalla.

*Counter-Strike: Source* sai pelisarjan ensimmäisen osan tavoin hyvän vastaanoton. *PC Games Magazine* palkitsi sen vuoden parhaana moninpelinä. GameRankings-sivusto antoi pelille keskiarvoksi 89 prosenttia sadasta. Metacritic antoi myös positiivisen keskiarvon.

*Global Offensive* sai pääasiassa positiivisen vastaanoton. Metacriticissä peli pitää 83 pisteen keskiarvoa perustuen 38 ammattilaisarvioon. GameRankings antoi myös pelille hyvän arvion. *Global Offensive* sai pientä kritiikkiä karttojen puutteesta ja siitä, että niitä lisättiin vain Kilpavarustelu- ja Räjäytystyö-pelimuotoihin. Myöhemmin niitä on lisätty muihin pelimuotoihin.

### Myyntikiellot

Pelisarjaa on myös kritisoitu väkivaltaisuudestaan ja *Counter-Striken* ja *EverQuestin* myymisestä tuli Brasiliassa vuonna 2008 kiellettyä. Brasilialaisen tuomari Carlos Alberto Simões de Tomazin mukaan "peli yllytti lain rikkomiseen ja turvallisuuden vaarantamiseen". Myymiskielto on sittemmin kumottu ja sitä myydään taas.

Lähteet
-------

1. ↑  Makuch, Eddie: Counter-Strike: Global Offensive firing up early 2012 *GameSpot*.  12.8.2011. Viitattu 4.12.2015. (englanniksi)
2. ↑   (Arkistoitu – Internet Archive)
3. ↑
4. ↑   (Arkistoitu – Internet Archive)
5. ↑  Wolfe, Clayton: Counter-Strike *IGN*.  22.11.2000. Viitattu 3.2.2016. (englanniksi)
6. ↑  Bishop, Stuart: PC Interview: Zero hour approaches *CVG*.  18.3.2003.  Arkistoitu 21.6.2008. Viitattu 11.1.2016. (englanniksi)
7. ↑  GameSpy: GameSpy's Most Wanted Games *GameSpy*.  2003.  Arkistoitu 28.6.2011. Viitattu 6.2.2016. (englanniksi)
8. ↑  GameSpy's Most Wanted Ganes of 2003 *GameSpy*.  2003.  Arkistoitu 28.6.2011. Viitattu 11.1.2016. (englanniksi)
9. ↑  Kasavin, Greg: Counter-Strike: Condition Zero Preview *GameSpot*.  25. maaliskuuta 2003. Viitattu 11.1.2016. (englanniksi)
10. ↑  Ham, Tom: Preview *GameSpy*.  13.12.2002.  Arkistoitu 31.10.2007. Viitattu 11.1.2016. (englanniksi)
11. ↑  Counter-Strike: Source beta begins *GameSpot*.  11.8.2004. Viitattu 18.9.2016.
12. ↑  Counter-Strike: Source Update History *steampowered.com*.  11.6.2006. Viitattu 18.9.2016.
13. ↑  CS:GO - What we know so far *HLTV.org*.  12.10.2011. Viitattu 5.12.2015. (englanniksi)
14. ↑  Meer, Alec: Revealed: Counter-Strike: Global Offensive *Rock, Paper, Shotgun*.  12.8.2011. Viitattu 5.12.2015. (englanniksi)
15. ↑  Valve Corporation: The Arms Deal Update *blog.counter-strike.net*.  12.8.2013.  Arkistoitu 2.2.2016. Viitattu 5.12.2015. (englanniksi)
16. ↑
17. ↑  Jason Moth: Top 5 popular eSport games right now *Loadthegame.com*.  11.11.2014.  Arkistoitu 19.8.2020. Viitattu 7.2.2016. (englanniksi)
18. ↑  Smith, Graham: Have You Played... Counter-Strike: Source *Rock, Paper, Shotgun*.  23.10.2015. Viitattu 7.2.2016. (englanniksi)
19. ↑  Mallory, Jordan: Nexon, Valve announce Counter-Strike Online 2 for Asian territories *Engadget*.  4.6.2012. Engadget. Viitattu 4.12.2015. (englanniksi)
20. ↑  Valve & Nexon announce Counter-Strike Online for Asia *NeoGAF*.  28.7.2007. Viitattu 4.12.2015. (englanniksi)
21. ↑  Counter-Strike *GameRankings.com*.  Arkistoitu 8.8.2018. Viitattu 11.2.2016. (englanniksi)
22. ↑  Metacritic: Counter-Strike *Metacritic*. Viitattu 11.2.2016. (englanniksi)
23. ↑  Counter-Strike: Condition Zero *GameRankings.com*. GameRankings.com. Viitattu 3.12.2015. (englanniksi)
24. ↑  Bramwell, Tom: Counter-Strike: Condition Zero *EuroGamer*.  13.4.2004. Viitattu 11.2.2016. (englanniksi)
25. ↑  Butts, Steve: Counter-Strike: Condition Zero Review *IGN*.  23.3.2015. Viitattu 3.12.2015. (englanniksi)
26. ↑  Colayco, Bob: Counter-Strike: Condition Zero Review *GameSpot*.  23. maaliskuuta 2004. Viitattu 3.12.2015. (englanniksi)
27. ↑  Remagen, Bridget: PC Games: Counter-Strike, Condition Zero *PC World*. PC World. Viitattu 12.1.2016. (englanniksi)
28. ↑  Metacritic: Counter-Strike: Conditon Zero *Metacritic*. Viitattu 11.2.2016. (englanniksi)
29. ↑  Counter-Strike: Condition Zero *GameRankings.com*. Viitattu 11.2.2016. (englanniksi)
30. ↑   (Arkistoitu – Internet Archive)
31. ↑  Counter-Strike: Source *GameRankings.com*. Viitattu 11.2.2016. (englanniksi)
32. ↑  Counter-Strike: Source *Metacritic*. viitattu = 11.2.2016.  (englanniksi)
33. ↑  Counter-Strike: Global Offensive *Metacritic*. Viitattu 11.2.2016. (englanniksi)
34. ↑  GameRankings: Counter-Strike: Global Offensive *GameRankings.com*. Viitattu 11.2.2016. (englanniksi)
35. ↑  Lahti, Evan: Counter-Strike: Global Offensive Review *PC Gamer*.  24.8.2012. Viitattu 11.2.2016. (englanniksi)
36. ↑  McWhertor, Michael: Brazilian Government Bans Counter-Strike, EverQuest, Fun *Kotaku*.  19.1.2008.  Arkistoitu 7.4.2014. Viitattu 11.2.2016. (englanniksi)
37. ↑  Chalk, Andym: Brazil Bans Counter-Strike, EverQuest *The Escapist*.  21.1.2008. The Escapist.  Arkistoitu 7.4.2014. Viitattu 11.2.2016. (englanniksi)
38. ↑  Bishop, Stuart: Banned in Brazil: Counter-Strike and EverQuest *GameRadar*.  22.1.2008. GameRadar. Viitattu 11.2.2016. (englanniksi)
39. ↑  Paulo, São: Justiça libera venda do game 'Counter-Strike' no Brasil *Globo.com*.  18.6.2009. Viitattu 11.2.2016. (portugaliksi)

Aiheesta muualla
----------------

* Virallinen verkkosivu (englanniksi)
* Valve Corporationin verkkosivu (englanniksi)
* Counter-Strike Wiki (englanniksi)

*Counter-Strike*

|  |  |
| --- | --- |
| Pääsarja | 
* Counter-Strike
* Condition Zero
	+ Deleted Scenes
* Source
* Global Offensive
* Counter-Strike 2

 |
| Spin-off-sarja | 
* Neo
* Online
* Nexon: Zombies
* Online 2

 |
| Kilpapelaaminen | 
* Luettelo Counter-Strike-turnauksista

 |
| Huomattavia pelaajia | 
* GeT RiGhT
* kennyS
* GuardiaN
* coldzera
* flusha
* s1mple
* ZywOo
* dev1ce
* olofmeister
* shox

 |
| Huomattavia joukkueita | 
* Heroic
* Team Vitality
* FaZe Clan
* G2 Esports
* ENCE eSports
* Cloud9
* Natus Vincere
* Mousesports
* Astralis
* Fnatic
* Ninjas in Pyjamas

 |
| Liittyvää | 
* Valve Corporation
* Gearbox Software
* Ritual Entertainment
* Turtle Rock Studios
* Hidden Path Entertainment
* Steam
* GoldSrc
* Source

 |

*Half-Life*

|  |  |
| --- | --- |
| Pääsarja | 
* Half-Life
	+ Opposing Force
	+ Blue Shift
	+ Decay
* Half-Life 2
	+ Deathmatch
	+ Episode One
	+ Episode Two
	+ Lost Coast
* Half-Life: Alyx

 |
| *Portal*-sarja | 
* Portal
* Portal 2
	+ Sixense Perceptual Pack

 |
| Viralliset modit | 
* Counter-Strike
* Day of Defeat

 |
| Muut pelit | 
* The Orange Box
* Half-Life 2: Survivor
* The Lab

 |
| Universumi | 
* Henkilöt (Gordon Freeman, G-Man)
* Tapahtumapaikat
* Combine
	+ Humanoidit ja synteettiset olennot
* Vortigauntit
* Race X

 |
| Liittyvää | 
* Valve Corporation
* Gearbox Software
* *Black Mesa*
* GoldSrc
* Source
* Steam

 |

Source-pelit

|  |  |
| --- | --- |
| Valve Corporation | 
* *Half-Life*
	+ *Opposing Force*
	+ *Blue Shift*
	+ *Decay*
* *Half-Life 2*
	+ *Episode One*
	+ *Episode Two*
	+ *Lost Coast*
	+ *Deathmatch*
* *Half-Life: Source*
	+ *Deathmatch: Source*
* *Team Fortress Classic*
* *Counter-Strike: Source*
* *Counter-Strike: Global Offensive*
* *Day of Defeat: Source*
* *Left 4 Dead*
* *Left 4 Dead 2*
* *Portal*
* *Portal 2*
	+ *Sixense Perceptual Pack*
* *Team Fortress 2*
* *The Lab*
* *Destinations*
* *Half-Life: Alyx*

 |
| Kuma | 
* *The DinoHunters*
* *Dogfights: The Game*
* *The History Channel's ShootOut! The Game*
* *The Kill Point: Game*
* *Kuma\War 2*

 |
| Muut | 
* *The Crossing*
* *Dark Messiah of Might and Magic*
* *E.Y.E.*
* *Garry’s Mod*
* *Neotokyo*
* *Vindictus*
* *Nuclear Dawn*
* *Postal III*
* *Salvation*
* *SiN Episodes*
* *Sting: The Secret Operations*
* *Tactical Intervention*
* *The Ship*
* *They Hunger: Lost Souls*
* *Vampire: The Masquerade – Bloodlines*
* *VR Worlds 2*
* *Zeno Clash*
* *Black Mesa*
* *The Stanley Parable*
* *The Beginners Guide*

 |

Valve Corporationin kehittämät videopelit

|  |  |
| --- | --- |
| *Half-Life* | 
* Half-Life
	+ Opposing Force
	+ Blue Shift
	+ Decay
* Half-Life 2
	+ Episode One
	+ Episode Two
	+ Deathmatch
	+ Lost Coast
* Half-Life: Alyx

 |
| *Counter-Strike* | 
* *Counter-Strike*
* *Counter-Strike: Condition Zero*
	+ *Deleted Scenes*
* *Counter-Strike: Source*
* *Counter-Strike: Global Offensive*
* *Counter-Strike 2*

 |
| *Day of Defeat* | 
* *Day of Defeat*
* *Day of Defeat: Source*

 |
| *Team Fortress* | 
* *Team Fortress Classic*
* *Team Fortress 2*

 |
| *Left 4 Dead* | 
* *Left 4 Dead*
* *Left 4 Dead 2*

 |
| *Portal* | 
* *Portal*
* *Portal 2*
	+ *Sixense Perceptual Pack*

 |
| Muut | 
* *Deathmatch Classic*
* *Ricochet*
* *The Orange Box*
* *Dota 2*

 |